**Latviešu mūzikas festivāls “Latvijas rudens” 2020**

**09.10. – 30.10.**

**Latvijas Balāde**

**16.10.2020.**

Una Cintiņa, ērģeles

**KONCERTA PROGRAMMA:**

**Alfrēds Kalniņš** (1879–1951)

Skerco/ Skerzzo

**Jānis Porietis** (1953)

Teiksma/Legend (1996)

**Selga Mence** (1953)

Balāde/ Ballade (1990)

**Imants Zemzaris** (1951)

Varšavas triptihs/ Warsaw Triptych (1973/ 2015)

transkripcija ērģelēm/ Arr. for Organ - Tālivaldis Deksnis (1946 - 2018)

I

II

III

Imanta Zemzara *Varšavas triptihs* klavierēm solo tapis 1973. gadā, pēc autora ieceres, tas atspoguļo viņa Polijas apmeklējuma iespaidus: priecīga notikuma gaidas, pašu notikumu un atmiņas par to. Šajā ciklā apvienotās trīs miniatūras šķiet kā lakoniski, dažādi un tomēr personiska rokraksta vienoti aforistiski ieraksti dienasgrāmatā. Muzikāli iešifrētais dialogs starp moderno un senatnīgāko šeit atklājas kā alūzijas ar Šopēna, Baha un roka mūziku.

**Marģeris Zariņš** (1910–1993)

Balāde/ Ballade (1979)

**Madara Pētersone** (1989)

Laiks paliek, mēs ejam/Time stays, we go (2019)

Madaras Pētersones *Time stays we go* ir skaņdarbs ērģelēm solo, kas 2019. gada augustā ieguva pirmo vietu starptautiskajā Karla Orfa kompozīciju konkursā Minhenē. Konkursa uzstādījums bija šajā oriģinālskaņdarbā, kas rakstīts konkursam, citēt divas tēmas - V.A.Mocarta do minora Fantāzijas pirmās divas taktis un 9 skaņu akordu no Karla Orfa "De temporum fine comoedia".

Skaņdarba nosaukums *Time stays we go* savukārt ir atvasinājums no angļu dzejnieka Henrija Ostina Dobsona rindas "Time goes, you say?  Ah no! Alas, Time stays, we go." *(Tulk.: "Laiks iet, jūs sakāt? Ak, nē! Diemžēl laiks paliek, mēs ejam.")*. Kā arī ir zināma tematiska atsauce uz vienu no citējamiem skaņdarbiem. Skaņdarbs ir par laika tēmu. Šīs divas citētās muzikālās tēmas ir tādi kā lieli stūrakmeņi skaņdarbā. Mocarta tēma, kas vijas cauri visai pirmajai lielajai skaņdarba pusei, ir tāds materiāls, kurš laiku itin kā apstādina, kamēr izskan šī varenā, atpazīstamā, klasiskā tēma. Nereti tā ir arī klātesoša un ieslēpta muzikālajā audumā, kamēr norisinās citas muzikālās darbības.

Orfa akords savukārt ir pataupīts un parādās tikai skaņdarba pašās beigās izaugot no mazām intonācijām līdz bagātajam sekundu saskaņām pildītajam 9 skaņu akordam.